hu en hu hu hbs_lat hu en hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Beke Zsolt: Szlovák krízis | Bázis
Magyar Irodalmi és Művészeti Egyesület Szlovákiában
Beke Zsolt elemzését közli az Élet és irodalom 2021. március 12-i, idei 10. száma:
“Tavaly júniusban, Igor Matovič Trianon-színháza után, amikor is az új miniszterelnök a pozsonyi vár pincéjébe invitálta a szlovákiai magyarok képviselőit, és a közös jövőről mesélt, némelyek azt hihették, hogy Zuzana Čaputová elnökké választása után Szlovákia még egy politikai területen jobbnak bizonyul a többi posztkommunista országnál. Holott már akkor indokolt volt némi szkepszis, és a kétkedőket hamarosan igazolta is a kormányfő plágiumügye (Matovič arcai, ÉS, 2020/30., júl. 24.).
Hogy megértsük, miért toporog most Szlovákia egy kormány- és COVID-válság kellős közepén, érdemes áttekinteni az ország vírustörténetét. A járvány kezdetén még a megbukott Ficót váltó Peter Pellegrini volt a miniszterelnök Szlovákiában. Az első intézkedések az ő nevéhez fűződnek, a keményebbek azonban már Matovičéi. Az ország leállítása egy időre megfékezte a járványt, Szlovákia pedig a védekezés mintapéldája lett világszerte. A Tudományos Akadémia Szociológiai Intézetének adatai szerint a lakosság államba vetett bizalma azóta sem érte el az akkori szintet.
Közben Richard Sulík, a neoliberális SaS elnöke, gazdasági ügyekért felelős miniszterelnök-helyettes összetűzésbe keveredett a kormányfővel, mivel számára a pandémia nem egészségügyi, hanem főleg gazdasági kérdés volt, s nem értett egyet az ország lezárásával. Matovič önzőnek nevezte korábbi mentorát, sőt a vírus visszatértekor már olyan vádak is elhangzottak, hogy Sulík az emberek halálát kívánja.
A vitában Sulík azóta is vissza-visszaszól, ám szinte mindenben a kormányfő akarata érvényesül. Más területeken is így van. Matovič konfliktusba keveredik a tudósokkal, újságírókkal, választókkal – rajta kívül mindenki hibás; aki másképp gondolkodik, az Ficót akarja vissza. Ahogy Hunčík Péter író és pszichiáter fogalmaz, a kormányfő olyan, „mint az autópályán a menetiránnyal szemben autózó sofőr, aki az összes többit tartja hülyének. Csak a pozitív visszajelzéseket akarja látni, és kap ilyeneket is, hiszen arra nagyon figyel, hogy a sikereket magának tulajdonítsa, ő jelentse be” (Pszichotesztet a politikusoknak, vasarnap.com, 2020. november 5.).
A második hullám rossz kezelése azonban feledtette a korábbi sikereket. A harmadik hullám pedig úgy érte el az országot, hogy a második még le sem csengett. A halálesetek lakosságarányos számában Szlovákia februárra világelső lett.
Ősszel egy kisebb lezárás nyomán javult a helyzet, ám sajnos épp ekkor próbálták ki Matovič ötletét, az országos tesztelést, amit ő a járvány elleni küzdelem atombombájának hívott (Szalay Zoltán: Járványkezelés Szlovákiában, ÉS, 2020/50., dec. 11.). Pedig a hamis biztonságérzet miatt is újra emelkedett a görbe. A kormányfő erőszakosságát mutatja, hogy itt, Szlovákiában máig minden hétvégén tesztelni járunk, olyan tesztekkel, amelyek nem erre valók, miközben a procedúra egészségügyi dolgozókat von el a túlterhelt kórházakból, ahová külföldről kellett segítséget hívni. Matovič pártjának, az OĽaNO-nak (Egyszerű Emberek és Független Személyiségek) a támogatottsága a COVID-válság miatt 25-ről 10 százalékra esett vissza. Ez a tény pedig visszahatott az intézkedésekre; Szlovákia lett az első olyan ország, ahol a karanténintézkedések nem érnek célt. Az újabb korlátozások még decemberben kezdődtek, majd januárban szigorodtak egy kicsit, de a legutóbbi időkig hatástalanok maradtak –  a rengeteg kivételnek „köszönhetően”: fertőzött személy is járhatott üzletbe, a felső tízezer pedig a Maldív-szigetekre és – elintézhető orvosi ajánlással – wellnessbe.”
A teljes szöveg a reklám megnézése után szabadon elérhető az Élet és irodalom oldalán.
Kategóriák: Tőlünk | Címkék: Beke Zsolt
← Tóth Kinga fordításában Maung Day versei a Kulteren
Nemes Z. Márió a Poszt-stadion-stádium zsűrijében →
Nagy Hajnal Csilla könyvét Margó-díjra jelölték!
N. Tóth Anikóval Kuklis Katalin beszélget a II. Bázis Fesztiválról a Pátria Rádióban
II. Bázis Fesztivál – program
Rebeka Pap a könyvfesztivál Irena Brežná-beszélgetéséről a Prae-n
Szávai Dorottya – Min dolgozol a héten?
Deczki Sarolta és Orcsik Roland a könyvfesztivál szlovák díszvendégségéről Proics Lillának a Magyar Narancsban
György Norberttel Németh Zoltán beszélgetett az Irodalmi Szemlében
Szávai Dorottya – Min dolgozol a héten?
Paszmár Líviával Németh Zoltán beszélgetett az Irodalmi Szemlében
Magyar Irodalmi és Művészeti Egyesület Szlovákiában